**UČNI SKLOP: Seznami**

Tema: Kulturni spored

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem neumetnostno besedilo (e-pismo in kulturni spored).
* Določim njegov namen ter utemeljim, po čem sem ga prepoznal/a.
* Določim okoliščine nastanka besedila in povem, iz katerih prvin besedila sem jih prepoznal/a.
* Strukturirano povzamem temo in druge bistvene podatke in logična razmerja med njimi.
* Predstavim zgradbo kulturnega sporeda.
* Prebrano besedilo tudi vrednotim po naslednjih merilih tako, da si zastavim naslednja vprašanja: *Je prebrano besedilo zanimivo/verodostojno/razumljivo/uporabno?* Svoje mnenje utemeljim s podatki iz besedila.
* Spoznam in uporabim pravila o pisanju imen barv oz. njihovih odtenkov.
* Samostojno napišem vabilo na dogodek iz kulturnega sporeda in poročilo o tem dogodku; pri tem upoštevam značilnosti obeh besedilnih vrst in okoliščine sporočanja.
* Svoje besedilo členim na odstavke.
* Pri pisanju upoštevam pravopisna pravila, se izogibam nepotrebnim besednim ponovitvam.
* Pri pisanju izbiram besedilni vrsti ustrezne besede, besedne zveze, stavčne vzorce …
* Glede na povratno informacijo učitelja ali sošolca načrtujem, kako bi svoje besedilo izboljšal/a.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri branju besedila.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri pisanju besedila (načrti za prihodnost).
* Pri reševanju nalog izboljšujem svoje praktično obvladanje slovnice in pravopisa.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2242/index.html>  na strani 257. |
| 2. Samostojno učenje (branje besedila) | Nato preberi besedilo na povezavi  <https://eucbeniki.sio.si/slo9/2242/index1.html> na str. 258. |
| 3. Samostojno učenje  (razumevanje, razčlenjevanje in vrednotenje posameznih prvin besedila)  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane z odlomkom, in jih najdeš na povezavah:  <https://eucbeniki.sio.si/slo9/2242/index1.html>,  <https://eucbeniki.sio.si/slo9/2242/index2.html>,  <https://eucbeniki.sio.si/slo9/2242/index3.html>,  <https://eucbeniki.sio.si/slo9/2242/index4.html> in  <https://eucbeniki.sio.si/slo9/2242/index5.html> na str. 258ꟷ262.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.); pomagaj si s povezavo  <https://eucbeniki.sio.si/slo9/2242/index6.html> na str. 263.  Nato povzetek skeniraj/fotografiraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje  (pisno sporočanje za poglabljanje razumevanja obravnavanih vsebin) | Napiši dve besedili, v katerih boš uporabil pridobljeno znanje o vabilu in kulturnem sporedu.  Namige najdeš v 10. in 11. nalogi na povezavah  <https://eucbeniki.sio.si/slo9/2242/index8.html> in  <https://eucbeniki.sio.si/slo9/2242/index9.html> na str. 246 in 247.  Nato svoj sestavek oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 6. Preverjanje znanja | Po obravnavani učni snovi tega učnega sklopa preveri svoje znanje tako, da rešiš še naloge v razdelku Preverjanje znanja.  Naloge so zasnovane tako, da lahko pravilnost svojih odgovorov preverjaš sproti. |
| 7. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal/a, in kako.  Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine. |